सुखबीर ने जेलमंत्री के नाते CM मान से इस्तीफा मांगा, BJP ने भी उठाए सवाल
Punjabi Singer Sidhu Moosewala Murder Mastermind Lawrence Bishnoi Interview Controversy पंजाबी सिंगर सिद्धू मूसेवाला हत्याकांड के मुख्य आरोपी गैंगस्टर लॉरेंस के इंटरव्यू के बाद विरोधियों ने पंजाब सरकार को घेरना शुरू कर दिया
पंजाबी सिंगर सिद्धू मूसेवाला हत्याकांड के मुख्य आरोपी गैंगस्टर लॉरेंस के इंटरव्यू के बाद विरोधियों ने पंजाब सरकार को घेरना शुरू कर दिया है। उन्होंने पंजाब की जेलों और राज्य की कानून व्यवस्था पर सवाल खड़े किए हैं।
विपक्षी दलों ने कहा है कि AAP ने अपनी मिलीभगत से ध्यान हटाने के लिए गैंगस्टर को इंटरव्यू की सुनियोजित सुविधा प्रदान की है। शिअद अध्यक्ष सुखबीर सिंह बादल ने यहां तक कहा कि गैंगस्टर ने राज्य की जेल से लॉरेंस, पंजाब कांग्रेस अध्यक्ष राजा वड़िंग और भगवंत मान की साठगांठ का खुलासा किया है।
बादल ने सवाल खड़ा किया कि यहां कौन सुरक्षित है व कौन भ्रष्ट?। पंजाब की कानून व्यवस्था की स्थिति किस हद तक बिगड़ चुकी है। भगवंत मान को बतौर CM बने रहने का कोई नैतिक अधिकार नहीं है। उन्होंने जेल मंत्री होने के नाते उनसे इस्तीफे की मांग की है।
बठिंडा केंद्रीय जेल में बंद है लॉरेंस
बठिंडा सेंट्रल जेल के सुपरिंटेंडेंट एनडी नेगी ने कहा कि लॉरेंस बठिंडा जेल में है। उन्होंने जेल परिसर में जैमर लगे होने और हाई सिक्योरिटी होने की बात कही। साथ ही कहा कि अलग-अलग जांच एजेंसियों द्वारा लॉरेंस को पूछताछ के लिए रिमांड पर लिया जाया रहता है। उन्होंने लॉरेंस की सार्वजनिक हुई वीडियो को बठिंडा या पंजाब की किसी अन्य जेल का नहीं होने का दावा किया। वीडियो को पुराना बताते हुए कहा कि यह किसी द्वारा कभी पहले बनाई गई होगी।
एनडी नेगी ने कहा कि यह संभव ही नहीं है कि कोई जेल से इंटरव्यू दे सके। उन्होंने जेल में सख्त सिक्योरिटी होने का दावा किया है।
राजा वड़िंग शादी समारोह में व्यस्त
गैंगस्टर लॉरेंस ने इंटरव्यू में पंजाब प्रदेशाध्यक्ष अमरिंदर सिंह राजा वड़िंग और सिद्धू मूसेवाला के रिश्तों समेत सिद्धू द्वारा विभिन्न गैंग को सपोर्ट करने का खुलासा किया। इस पर राजा वड़िंग से संपर्क का प्रयास किया, लेकिन वह दिल्ली में अपने किसी पारिवारिक समारोह में व्यस्त होने बताए गए।
प्रताप सिंह बाजवा पंजाब से बाहर 
मामले में कांग्रेस से विपक्ष के नेता प्रताप सिंह बाजवा से संपर्क किया गया। बाजवा ने भी पंजाब से बाहर होने की बात कहते हुए बताया कि वह शाम को लौटेंगे। उन्होंने कहा कि लॉरेंस के इंटरव्यू बारे उन्हें किसी से पता जरूर लगा है, लेकिन उन्होंने स्वयं इंटरव्यू नहीं सुना है। उन्होंने इंटरव्यू सुनकर शाम को जवाब देने की बात कही।